**Ռեբեկա Բրիդս** (անգլ.՝ Rebecca Elizabeth Breeds, հունիսի 17, 1987(1987-06-17), Սիդնեյ, Ավստրալիա), ավստրալիացի մոդել և դերասանուհի, որը հայտնի է «Մեծ ալիք» սերիալում խաղացած Քեյսի Քոմեթի և «Հմայիչ խաբեբաները» սերիալում` Նիկոլ Գորդոնի դերերով։ 2015 թվականին միացել է «Առաջնածինները» սփին-օֆֆի կաստային, որտեղ խաղացել է երկբևեռ աֆեկտիվ խանգարում ունեցող վամպիր Ավրորա դե Մարտելի դերը։

Վաղ տարիներ
-----------

Ռեբեկա Բրիդսը ծնվել է 1987 թվականի հունիսի 17-ին Հարավային Ուելսի Սիդնեյ քաղաքում։ Նա ընտանիքի կրտսեր դուստրն է։ Ռեբեկան հայտնի ավստրալիացի դերասանուհի է և մոդել, որը հայտնի է «Տանը և ճանապարհին» սերիալում խաղացած Ռուբի Բակտոն դերով, որը նրա մասնակցությամբ շարունակվել է 2008 թվականից մինչև 2012 թվականի օգոստոսը։ Ռուսաստանում Ռեբեկան ավելի հայտնի է «Մեծ ալիք» երիտասարդական սերիալի երրորդ եթերաշարջանի Քեյսի Քոմեթի դերով։ 2013 թվականին նա ստացել է երկու գլխավոր դեր՝ «Ex-Men» և «Bhaag Milkha Bhaag» սերիալներում։ Ռեբեկայի դերասանական կարիերան ներառում է այնպիսի ֆիլմեր, ինչպիսիք են «Newcastle» (Լիի դերով) և կարճամետրաժ «Հոտ» ֆիլմերը։ Ռեբեկան սիրում է սպորտը։ Երբ 16 տարեկան էր, կրտսեր եղբայրը նրան սովորեցրել է սահել սերֆերով։ Հետաքրքրված է նաև ֆուտբոլով և գեղասահքով, հաճախ նրան կարելի է տեսնել թենիսի, բասկետբոլի և ֆուտբոլի մրցախաղերում։ 2011-2013 թվականներին դարձել է սպորտային հագուստների «Running Bare» ապրանքանիշի դեմքը։

Կարիերա
-------

Ռեբեկայի դերասանական կարիերան սկսվել է 2000 թվականից՝ «Vita Brits» հեռուստատեսային գովազդում և «Ջրային առնետներ» սերիալի էպիզոդներից մեկում նկարահանվելուց հետո։ Ռեբեկան ինքնուրույն սովորել է կիթառ, դաշնամուր և հարվածային գործիքներ նվագել։ Բացի այդ նա լավ երգում է, գրում երաժշտություն և բանաստեղծություններ։ Ռեբեկան նաև կարում է, սիրում է նոր և հին ոճերի զուգակցումը և լավ պատրաստում է։ 10 տարեկանից սովորել է Sutherland Shire Christian School-ում, իսկ երբ լրացել է 11 տարեկանը, տեղափոխվել է St Andrew’s Cathedral School։ 2005 թվականից դարձել է Captain դրամատիկ խմբակի անդամ։ 2005 թվականի վերջին արդեն ելույթ է ունեցել թատրոնում և մասնակցել է Նիկ Հանսենի գրած մի քանի ներկայացումներում ու մյուզիքլներում։ 2005 թվականին ավարտել է NSW HSC Advanced English անգլերեն լեզվի ընդլայնված դասընթացները։ 2016 թվականին NBC ալիքի «Միրանդայի կանոնները» նոր նախագծում Ռեբեկան ստացել է գլխավոր՝ սկսնակ իրավաբան Միրանդա Քոլի դերը։

Անձնական կյանք
--------------

2009 թվականից Ռեբեկան հանդիպել է իր գործընկերոջ՝ դերասան Լյուք Միտչելի հետ։ 2012 թվականի մայիսին դերասանը ձեռքի և սրտի առաջարկություն է արել իր ընկերուհուն, իսկ 2013 թվականի հունվարին նրանք դարձել են ամուսիններ։

Ֆիլմագրություն
--------------

| Տարի | Անվանում | Բնօրինակ անվանում | Դեր |
| --- | --- | --- | --- |
| 2000 | Ջրային առնետներ | *Water Rats* |  |
| 2006-2008 | Մեծ ալիք | Blue Water High | Թինա / Քեսի Քոմեթի |
| 2008 | Նյուքասլ | *Newcastle* | Լիյա |
| 2008-2012 | Տանը և ճանապարհին | *Home and Away* | Ռուբի Բակտոն |
| 2013 | Մենք տղամարդ ենք | *We Are Men* | Էբի Ռուսո |
| 2015-2017 | Հմայիչ խաբեբաները | *Pretty Little Liars* | Նիկոլ Գորդոն |
| 2015-2016 | Առաջնածինները | *The Originals* | Ավրորա դե Մարտել |
| 2016 | Միրանդայի կանոնները | Мiranda rights | Միրանդա Քոլ |
| 2017 | Երեք ամառ | *Three Summers* | Քիվի |
| 2017 | Քաջը | *The Brave* | Մեգան Ջեյմս |

Ծանոթագրություններ
------------------

1. 1 2  Internet Movie Database — 1990.
2. ↑  Соня Крылова. "Звезда «Древних» возглавит судебную драму" (in ռուսերեն). Showzoom. Արխիվացված է the original 2016 թ․ մարտի 4-ին. Retrieved 2016 թ․ փետրվարի 26. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Люк Митчелл - биография и фото". h2o-online.net. Արխիվացված է the original 2016 թ․ մարտի 6-ին. Retrieved 2016 թ․ փետրվարի 26. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | VIAF: 4069165750889654220002 · WorldCat VIAF: 4069165750889654220002 |

 |